title: Komission direktiivi 2012/7/EU, annettu 2 päivänä maaliskuuta 2012 , lelujen turvallisuudesta annetun Euroopan parlamentin ja neuvoston direktiivin 2009/48/EY liitteessä II olevan III osan muuttamisesta sen mukauttamiseksi tekniikan kehitykseen  ETA:n kannalta merkityksellinen teksti

text:
               3.3.2012

               FI

               Euroopan unionin virallinen lehti

               L 64/7

         KOMISSION DIREKTIIVI 2012/7/EU,
   annettu 2 päivänä maaliskuuta 2012,
   lelujen turvallisuudesta annetun Euroopan parlamentin ja neuvoston direktiivin 2009/48/EY liitteessä II olevan III osan muuttamisesta sen mukauttamiseksi tekniikan kehitykseen
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lelujen turvallisuudesta 18 päivänä kesäkuuta 2009 annetun Euroopan parlamentin ja neuvoston direktiivin 2009/48/EY (1) ja erityisesti sen 46 artiklan 1 kohdan b alakohdan
   sekä katsoo seuraavaa:

               (1)

               Direktiivissä 2009/48/EY vahvistetaan kadmiumia koskevat raja-arvot, jotka perustuvat Alankomaiden valtion kansanterveys- ja ympäristöinstituutin (Het Rijksinstituut voor de Volksgezondheid en Milieu, RIVM) suosituksiin, jotka se esitti vuonna 2008 antamassaan raportissa ”Chemicals in Toys. A general methodology for assessment of chemical safety of toys with a focus on elements”. RIVM:n suositukset perustuvat oletukseen, että lasten altistuminen leluissa oleville kemikaaleille ei saa ylittää siedettävän päiväsaannin (TDI) tiettyä tasoa. Koska lapset altistuvat kemikaaleille muillakin tavoin kuin lelujen välityksellä, ainoastaan tietty prosenttiosuus siedettävästä päiväsaannista saisi tulla leluista. Myrkyllisyyttä, ekomyrkyllisyyttä ja ympäristöä käsittelevä tiedekomitea (CSTEE) suositti vuonna 2004 antamassaan raportissa, että enintään 10 prosenttia altistumisesta saa olla peräisin leluista. Kadmiumin ja muiden erityisen myrkyllisten kemiallisten aineiden osuus ei suositusten mukaan saisi kuitenkaan ylittää 5:tä prosenttia siedettävästä päiväsaannista sen varmistamiseksi, että leluissa esiintyisi ainoastaan hyvän tuotantotavan mukaisia jäämiä.

               (2)

               Direktiivissä 2009/48/EY lueteltujen kemiallisten aineiden raja-arvojen laskemiseksi siedettävän päiväsaannin maksimiprosentti olisi RIVM:n suositusten mukaan kerrottava lapsen arvioidulla painolla 7,5 kg ja jaettava niellyn leluraaka-aineen määrällä.

               (3)

               Kadmiumille RIVM käytti siedettävän päiväsaannin raja-arvoa 7 μg/kg, jonka YK:n maatalous- ja elintarvikejärjestön ja Maailman terveysjärjestön yhteinen elintarvikelisäaineita käsittelevä asiantuntijakomitea (JECFA) asetti vuonna 1989 ja vahvisti vuonna 2001. Turvallisuustekijän 2 soveltaminen johtaa siedettävään viikkosaantiin 3,5 μg/kg ja siedettävään päiväsaantiin 0,5 μg/kg.

               (4)

               Määrittääkseen mahdolliset tavat altistua kemiallisille aineille RIVM arvioi päivässä niellyn leluraaka-aineen määräksi 8 mg raaputettua, 100 mg haurasta ja 400 mg nestemäistä tai tahmeaa leluraaka-ainetta. Terveys- ja ympäristöriskejä käsittelevä tiedekomitea (SCHER) kannatti kyseisiä nielemistä koskevia rajoja 18 päivänä toukokuuta 2010 antamassaan lausunnossa ”Risks from organic CMR substances in toys”.

               (5)

               Laskemalla 5 prosenttia siedettävästä päiväsaannista, kertomalla se lapsen painolla ja jakamalla se niellyn leluraaka-aineen määrällä saatiin kadmiumille vahvistettua seuraavat raja-arvot: 23 mg/kg raaputetun, 1,9 mg/kg kuivan ja 0,5 mg/kg nestemäisen leluraaka-aineen osalta.

               (6)

               Euroopan elintarviketurvallisuusviranomainen (EFSA) vahvisti 30 päivänä tammikuuta 2009 antamassaan lausunnossa, että JECFA:n vuonna 1989 asettama ja vuonna 2001 vahvistama siedettävä viikkosaanti ei ole kadmiumin toksikologiaan liittyvien uusien tietojen valossa enää asianmukainen. EFSA vahvisti uudeksi siedettäväksi viikkosaanniksi 2,5 μg/kg, josta seuraa siedettävä päiväsaanti 0,36 μg/kg.

               (7)

               Laskemalla 5 prosenttia siedettävästä päiväsaannista, kertomalla se lapsen painolla ja jakamalla se niellyn leluraaka-aineen määrällä saadaan kadmiumille seuraavat rajat: 17 mg/kg raaputetun, 1,3 mg/kg kuivan ja 0,3 mg/kg nestemäisen leluraaka-aineen osalta.

               (8)

               Direktiiviä 2009/48/EY olisi sen vuoksi muutettava.

               (9)

               Tässä direktiivissä säädetyt toimenpiteet ovat leluturvallisuuskomitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2009/48/EY liitteessä II oleva III osa tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 20 päivänä tammikuuta 2013. Niiden on viipymättä toimitettava komissiolle kirjallisina nämä säännökset.
   Niiden on sovellettava näitä säännöksiä 20 päivästä heinäkuuta 2013.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 2 päivänä maaliskuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 170, 30.6.2009, s. 1.

      LIITE
      Muutetaan direktiivin 2009/48/EY liite III seuraavasti:
      Korvataan 13 kohdassa oleva kadmiumia koskeva rivi seuraavasti:

                     Aine

                     mg/kg
                     kuivassa, hauraassa, jauhemaisessa tai notkeassa leluraaka-aineessa

                     mg/kg
                     nestemäisessä tai tahmeassa leluraaka-aineessa

                     mg/kg
                     raaputetussa leluraaka-aineessa

                     ”Kadmium

                     1,3

                     0,3

                     17”


Avis juridique important

|

31997L0051

Euroopan parlamentin ja neuvoston direktiivi 97/51/EY, annettu 6 päivänä lokakuuta 1997, neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla

Virallinen lehti nro L 295 , 29/10/1997 s. 0023 - 0034

EUROOPAN PARLAMENTIN JA NEUVOSTON DIREKTIIVI 97/51/EY,annettu 6 päivänä lokakuuta 1997,neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 100 a artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),noudattavat perustamissopimuksen 189 b artiklassa määrättyä menettelyä (3) ottaen huomioon sovittelukomitean 28 päivänä toukokuuta 1997 hyväksymän yhteisen ehdotuksen,sekä katsovat, että1) telepalvelujen sisämarkkinoiden toteuttamisesta saamalla aikaan avoimen verkon tarjoaminen (ONP) 28 päivänä kesäkuuta 1990 annettu neuvoston direktiivi (4) koskee avoimen ja tehokkaan yleisiin televerkkoihin ja tarpeen mukaan yleisiin telepalveluihin pääsyyn ja niiden käyttöön sovellettavien edellytysten yhdenmukaistamista; kyseisen direktiivin mukaisesti neuvosto on antanut avoimen verkon tarjoamisen soveltamisesta kiinteisiin johtoihin 5 päivänä kesäkuuta 1992 direktiivin 92/44/ETY (5),2) televiestintäalan tilanteen uudelleentarkastelusta ja markkinoiden edelleenkehittämisestä 22 päivänä heinäkuuta 1993 annetussa neuvoston päätöslauselmassa (6), joka liittyy televiestinnän infrastruktuurien vapauttamisen periaatteista ja aikataulusta 22 päivänä joulukuuta 1994 annettuun neuvoston päätöslauselmaan (7), vaaditaan telepalvelujen ja infrastruktuurien vapauttamista 1 päivään tammikuuta 1998 mennessä (tietyille jäsenvaltioille myönnettävin siirtymäkausin); asiaa kannatetaan komission vuonna 1992 tekemästä televiestintäalan tilannekatsauksesta 20 päivänä huhtikuuta 1993 annetussa Euroopan parlamentin päätöslauselmassa (8) sekä televiestinnän infrastruktuureiden ja kaapelitelevisioverkkojen vapauttamista koskevasta vihreästä kirjasta (osasta II) 19 päivänä toukokuuta 1995 annetussa Euroopan parlamentin päätöslauselmassa (9),3) yhteisön televiestintäpolitiikan tärkeänä päämääränä pidetään 22 päivänä heinäkuuta 1993 annetussa neuvoston päätöslauselmassa avoimen verkon tarjoamisen periaatteiden soveltamista koko yhteisössä ja tarvittaessa niiden mukauttamista myöhemmän vapauttamisen perusteella suhteessa käsiteltyihin kokonaisuuksiin ja asioihin kuten yleispalvelu, yhteenliittäminen ja käyttömaksut sekä näistä johtuvat toimilupien myöntämisedellytyksiin liittyvät kysymykset; tulevien televiestinnän säädöspuitteiden toteuttamisesta 18 päivänä syyskuuta 1995 annetussa neuvoston päätöslauselmassa (10) komissiota pyydettiin jättämään 22 päivänä heinäkuuta 1993 ja 22 päivänä joulukuuta 1994 annetuissa neuvoston päätöslauselmissa määritellyn aikataulun mukaisesti ennen 1 päivää tammikuuta 1996 Euroopan parlamentille ja neuvostolle kaikki säännökset, joilla on tarkoitus toteuttaa Euroopan televiestinnän sääntelyjärjestelmä kyseisen alan täyden vapauttamisen myötä ja erityisesti avoimen verkon tarjoamisen toimenpiteiden mukauttamiseksi tulevaan kilpailua suosivaan ympäristöön,4) komission tiedonannosta, johon on liitetty ehdotus neuvoston päätöslauselmaksi yleispalvelun periaatteista televiestinnän alalla, 6 päivänä toukokuuta 1994 annetussa Euroopan parlamentin päätöslauselmassa (11) korostetaan yleispalvelun periaatteiden erittäin tärkeää asemaa; televiestintäalan yleispalvelun periaatteista 7 päivänä helmikuuta 1994 annetussa neuvoston päätöslauselmassa (12) annetaan yleispalvelun perusmääritelmä ja kehotetaan jäsenvaltioita perustamaan tarkoituksenmukainen sääntelyjärjestelmä ja ylläpitämään sitä yleispalvelun turvaamiseksi kaikkialla niiden alueella; kuten neuvosto tunnustaa mainitussa päätöslauselmassaan, yleispalvelun käsitteen on kehityttävä, jotta se pystyy teknologian edistymisen, markkinakehityksen ja käyttäjien kysynnässä tapahtuvien muutosten tasolla; yleispalvelulla televiestinnässä on merkitystä taloudellisen ja sosiaalisen yhteenkuuluvuuden kannalta erityisesti yhteisön kaukaisilla alueilla, syrjäseutu-, erillis- ja maaseutualueilla sekä saarilla; milloin se on perusteltua, yleispalveluvelvoitteista aiheutuvat nettokustannukset voidaan jakaa markkinoilla toimijoiden kesken yhteisön oikeuden mukaisesti,5) yleisiin televerkkoihin ja telepalveluihin pääsyä ja niiden käyttöä koskevia perusperiaatteita, jotka on määritelty avoimen verkon tarjoamisen viitekehyksessä, on mukautettava niin, että niillä taataan Euroopan laajuiset palvelut vapautetussa ympäristössä yleisten televerkkojen ja/tai telepalvelujen käyttäjien ja tarjoajien hyödyksi; yhteisiin teknisiin standardeihin ja eritelmiin perustuva vapaaehtoinen, tarvittaessa käyttäjien tarpeiden tyydyttämiseksi käytyjen neuvottelujen tuloksena omaksuttu lähestymistapa soveltuu vapautettuun ympäristöön; yleispalvelun tarjoaminen sekä palvelujen vähimmäisvalikoiman tarjollaolo on kuitenkin turvattava kaikille käyttäjille yhteisössä sovellettavien yhteisön toimenpiteiden mukaisesti; tarvitaan yleinen viitekehys yleisten televerkkojen ja yleisten telepalvelujen yhteenliittämistä varten, jotta voidaan tarjota yhteentoimivia palveluja käyttäjiltä koko yhteisössä,6) avoimen verkon tarjoamisen ehdot eivät saa rajoittaa yleisiin televerkkoihin tai yleisesti saatavilla oleviin telepalveluihin pääsyä tai niiden käyttöä muutoin kuin olennaisiin vaatimuksiin perustuvista syistä tai jäsenvaltioiden erityis- tai yksinoikeuksien yhteisön lainsäädännön mukaisesta käyttämisestä johtuen,7) tämän direktiivin säännökset eivät estä jäsenvaltioita toteuttamasta toimenpiteitä, jotka ovat oikeutettuja perustamissopimuksen 36 ja 56 artiklassa mainituilla perusteilla ja erityisesti yleisen turvallisuuden yleisen järjestyksen tai julkisen moraalin kannalta,8) Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelystä (13),9) sääntelyn ja toiminnallisen tehtävän erottamisen periaatteen mukaisesti jäsenvaltioiden olisi taattava kansallisen sääntelyviranomaisen tai kansallisten sääntelyviranomaisten riippumattomuus niiden päätösten puolueettomuuden varmistamiseksi ja varmistettava, että kunkin jäsenvaltion kansallisella sääntelyviranomaisella tai kansallisilla sääntelyviranomaisilla on avainasema yhteisön asiaankuuluvan lainsäädännön mukaisen sääntelyjärjestelmän toteuttamisessa; tämä riippumattomuuden vaatimus ei mitenkään rajoita jäsenvaltioiden institutionaalista itsemääräämisoikeutta, perustuslaillisia velvoitteita eikä puolueettomuuden periaatetta suhteessa jäsenvaltioiden omistusoikeusjärjestelmiin perustamissopimuksen 222 artiklan mukaisesti; kansallisilla sääntelyviranomaisilla olisi oltava käytössään tarpeelliset voimavarat henkilöstön, asiantuntemuksen ja rahoituksen osalta niille määrättyjen tehtävien hoitamiseksi täysimääräisesti,10) numeroiden jakelulla ja yleisemmillä osoittamisen ja nimittämisen käsitteillä on tärkeä asema; numeroinnissa/osoittamisessa ja tarvittaessa nimeämisessä noudatettava yhdenmukaistettu lähestymistapa edistää Euroopan laajuista viestintää käyttäjältä käyttäjälle sekä palvelujen yhteentoimivuutta; numeroinnin lisäksi saattaa olla asianmukaista soveltaa puolueettomuuden, avoimuuden, syrjimättömyyden ja suhteellisuuden periaatteita nimiä ja osoitteita jaettaessa; täydellisen kilpailun toteuttamista telepalvelumarkkinoilla pohjustavan direktiivin 90/388/ETY muuttamisesta 13 päivänä maaliskuuta 1996 annetussa komission direktiivissä 96/19/EY (14) säädetään, että riittävä määrä numeroita on oltava käytettävissä kaikkiin telepalveluihin ja että numerot jaetaan puolueettomasti, avoimesti, syrjimättömästi ja suhteellisesti,11) kiinteiden johtojen tarjoamisen takaamiseksi koko yhteisössä jäsenvaltioiden olisi varmistettava, että niiden alueilla olevilla käyttäjillä on kaikkialla niiden alueella pääsy vähimmäismäärään ainakin yhden organisaation kiinteitä johtoja; jäsenvaltioiden on nimettävä ne organisaatiot, joilla on velvollisuus tarjota kiinteitä johtoja; jäsenvaltioiden on ilmoitettava komissiolle ne organisaatiot, joihin direktiiviä sovelletaan, kiinteiden johtojen lajit vaaditussa tarjottavien johtojen vähimmäisvalikoimassa ja maantieteellinen alue, jota tämä vaatimus koskee; kaikkiin nimetyn organisaation tietyllä maantieteellisellä alueella tarjoamiin kiinteisiin johtoihin sovelletaan direktiivin yleissäännöksiä,12) organisaation markkina-asema riippuu useista tekijöistä, kuten tuotteen tai palvelun markkinaosuudesta asianomaisilla maantieteellisillä markkinoilla, liikevaihdosta suhteessa markkinoiden kokoon, kyvystä vaikuttaa markkinaolosuhteisiin, loppukäyttäjille tarjottujen käyttömahdollisuuksien hallintakeinoista, mahdollisuuksista saada rahoitusta sekä kokemuksesta tuotteiden ja palvelujen tarjoamisessa markkinoilla; merkittävässä markkina-asemassa olevien organisaatioiden määrittämisen pitäisi olla kansallisen sääntelyviranomaisen tehtävä ottaen huomioon asianomaisilla markkinoilla vallitseva tilanne,13) kiinteiden johtojen palvelujen käsite kehittyy uusien tekniikan edistysaskelten ja markkinoiden kysynnän myötä mahdollistaen kiinteiden johtojen kaistanleveyksien joustavamman käytön,14) tehokkaampien viestintäyhteyksien aikaansaamiseksi yhteisössä on tärkeää, että jäsenvaltiot edistävät korkeampitasoisten kiinteiden johtojen yhdenmukaisen valikoiman tarjontaa ottaen huomioon kysynnän markkinoilla ja standardoinnin edistymisen,15) tarvitaan kiinteiden johtojen tariffeja sääntelevää valvontaa kustannussuuntautuneisuuden ja avoimuuden varmistamiseksi suhteellisuusperiaatteen mukaisesti, kunnes on saavutettu tehokas kilpailuympäristö; markkinoilla, joilla millään organisaatiolla ei ole merkittävää markkina-asemaa tai joilla tehokas kilpailu takaa, että kiinteiden johtojen tariffit ovat kohtuulliset, vaatimukset kustannussuuntautuneisuudesta ja avoimuudesta voidaan sivuuttaa,16) telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (15) ja direktiivin 91/263/ETY täydentämisestä satelliittimaa-asemalaitteiden osalta 29 päivänä lokakuuta 1993 annetun neuvoston direktiivin 93/97/ETY (16) mukaisesti käyttöön otetuissa yhteisissä teknisissä määräyksissä määritellään päätelaitteiden kiinteisiin johtoihin liittämisen edellytykset,17) on asianmukaista tehdä tiettyjä muutoksia olemassa oleviin avoimen verkon tarjoamisen toimenpiteisiin johdonmukaisuuden varmistamiseksi uuden teknisen kehityksen ja muiden sääntelytoimenpiteiden kanssa, jotka tulevat muodostamaan osan televiestinnän yleistä sääntelyjärjestelmää,18) kaikki direktiivin 90/387/ETY liitteessä I mahdollisina avoimen verkon ehtojen soveltamisalueina nimetyt alueet on otettu huomioon analyysikertomuksissa, jotka on julkaistu yleisen kuulemisen jälkeen mainitun direktiivin 4 artiklassa määritellyn menettelyn mukaisesti; kaikki mainitun direktiivin liitteessä III määritellyt ensisijaiset toimenpiteet on toteutettu,19) kansallisen sääntelyviranomaisen tai kansallisten sääntelyviranomaisten muutoksista ja niistä organisaatioista, joita muutokset koskevat, on pikaisesti ilmoitettava komissiolle, jotta se voi toteuttaa perustamissopimuksessa sille määrätyn valvontatehtävän,20) toissijaisuusperiaatetta ja suhteellisuusperiaatetta noudattaen, sellaisina kuin ne on esitetty perustamissopimuksen 3 b artiklassa, jäsenvaltiot eivät voi riittävässä määrin toteuttaa tavoitetta direktiivien 90/387/ETY ja 92/44/ETY mukauttamisesta televiestintäalan kilpailua suosivaan ympäristöön, ja sen vuoksi se voidaan paremmin toteuttaa yhteisön tasolla,21) direktiivin 90/387/ETY ja 92/44/ETY toimivuutta olisi tarkasteltava uudelleen viimeistään 31 päivänä joulukuuta 1999; mainitussa tarkastelussa olisi otettava huomioon kilpailun tehokkuuden lisääntyminen televiestintämarkkinoilla,22) tehtäessä esityksiä lisätoimenpiteiksi tämän direktiivin tavoitteiden saavuttamiseksi olisi yhteisön lainsäädännön avoimuuden lisäämiseksi harkittava yksittäistä koottua tekstiä, joka sisältäisi kaikki asiaa koskevat Euroopan parlamentin ja neuvoston direktiivit ONP-säännösten täytäntöönpanosta, ja23) perustamissopimuksen 52 ja 59 artiklan mukaisesti sääntelyjärjestelmän televiestinnän alalla olisi oltava yhteensopiva ja yhdenmukainen sijoittautumisvapauden ja palvelujen tarjoamisen vapauden periaatteiden kanssa, ja siinä olisi otettava huomioon tarve helpottaa uusien palvelujen käyttöönottoa sekä teknisten parannusten laaja-alaista soveltamista,OVAT ANTANEET TÄMÄN DIREKTIIVIN:1 artikla Direktiivin 90/387/ETY muuttaminen Muutetaan direktiivi 90/387/ETY seuraavasti:1) Muutetaan 1 artikla seuraavasti:a) Korvataan 2 kohta seuraavasti:"2. Edellä 1 kohdassa tarkoitettujen ehtojen tarkoitus on helpottaa yleisten televerkkojen ja/tai yleisten telepalvelujen tarjoamista jäsenvaltioissa ja niiden välillä, erityisesti, kun palveluja tarjoavat yhtiöt, yritykset tai luonnolliset henkilöt, jotka ovat sijoittautuneet eri jäsenvaltioon kuin ne yhtiöt, yritykset tai luonnolliset henkilöt, joille palveluja tarjotaan.",b) Lisätään kohta seuraavasti:"3. Avoimen verkon tarjoamisen ehtojen tavoitteena kaikkialla yhteisössä on:- varmistaa palvelujen vähimmäistarjonta,- varmistaa pääsy ja yhteenliittäminen yleisiin televerkkoihin ja yleisiin telepalveluihin,- edistää yhdenmukaistettujen telepalvelujen tarjoamista käyttäjien hyödyksi erityisesti määrittämällä ja edistämällä vapaaehtoisin keinoin yhdenmukaistettuja teknisiä rajapintoja avointa ja tehokasta pääsyä ja yhteenliittämistä varten sekä niihin liittyviä standardeja ja/tai eritelmiä ja työskentelemällä vapaaehtoisesti niiden hyväksi, ja- taata yleispalvelun tarjoaminen televiestinnän alalla koko yhteisössä tapahtuva tuleva kehitys huomioon ottaen."2) Korvataan 2 artikla seuraavasti:"2 artiklaTässä direktiivissä tarkoitetaan:1) `käyttäjillä` yksityishenkilöitä, mukaan lukien kuluttajat, tai organisaatioita, jotka käyttävät tai pyytävät saada käyttää yleisesti saatavilla olevia telepalveluja;2) `televerkolla` siirtojärjestelmiä ja tarvittaessa kytkentälaitteita ja muita laitteita, jotka mahdollistavat signaalien siirron määrättyjen liityntäpisteiden välillä kaapelin tai radion välityksellä, optisesti tai muilla sähkömagneettisella keinoilla;`yleisellä televerkolla` televerkkoa, jota käytetään kokonaan tai osittain yleisesti saatavilla olevien telepalveluiden tarjoamiseen;3) `telepalveluilla` palveluja, joiden tuottaminen on kokonaan tai osittain signaalien siirtämistä ja reititystä televerkoissa, radio- ja televisiolähetystoimintaa lukuun ottamatta;4) `yleispalvelulla` määrätyn laatuisten palvelujen vähimmäisvalikoimaa, joka on kaikkien käyttäjien saatavilla riippumatta heidän maantieteellisestä sijainnistaan ja erityisten kansallisten ehtojen perusteella kohtuulliseen hintaan;5) `verkon liityntäpisteellä` sellaista kohtaa, jossa käyttäjä pääsee yleiseen televerkkoon. Kansallinen sääntelyviranomainen määrittää verkon liityntäpisteiden sijainnin, ja liityntäpisteet edustavat sääntelyjärjestelmän kannalta yleisen televerkon rajaa;6) `olennaisilla vaatimuksilla` niitä yleisen edun mukaisia muita kuin taloudellisia syitä, joiden vuoksi jäsenvaltio voi asettaa ehtoja televerkkojen perustamiselle ja/tai toiminnalle tai telepalvelujen tarjoamiselle. Tällaisia syitä ovat verkkotoimintojen turvallisuus, verkon eheyden säilyttäminen ja perustelluissa tapauksissa palvelujen yhteentoimivuuden takaaminen, tietosuoja, ympäristönsuojelu ja kaupunki- ja maisemasuunnittelun tavoitteet sekä taajuusasteikon tehokas käyttö ja haitallisen häirinnän välttäminen radioaaltoihin perustuvien televiestintäjärjestelmien ja muiden, satelliittien käyttöön perustuvien tai maasta käytettävien teknisten järjestelmien välillä. Tietosuojaan voi kuulua henkilötietojen suojaaminen, luovutettujen tai säilytettyjen tietojen luottamuksellisuus ja yksityisyyden suoja;7) `yhteenliittämisellä` saman tai eri organisaation käyttämien televerkkojen fyysistä ja loogista yhdistämistä, jotta yhden organisaation käyttäjät voivat viestiä saman tai toisen organisaation käyttäjien kanssa tai päästä toisen organisaation tarjoamiin palveluihin. Palveluja voivat tarjota niissä mukana olevat osapuolet tai muut osapuolet, joilla on pääsy verkkoon;8) `avoimen verkon tarjoamisen ehdoilla` tämän direktiivin mukaisesti yhdenmukaistettuja ehtoja, jotka koskevat avointa ja tehokasta pääsyä yleisiin televerkkoihin ja tarvittaessa yleisiin telepalveluihin ja näiden verkkojen ja palvelujen tehokasta käyttöä;Rajoittamatta ehtojen soveltamista tapauskohtaisesti, näihin ehtoihin voi sisältyä yhdenmukaistettuja ehtoja, jotka koskevat:- teknisiä rajapintoja, mukaan lukien tarvittaessa verkon liityntäpisteiden määrittely ja toteutus,- käyttöehtoja,- tariffiperiaatteita ja- taajuuksien ja numeroiden/osoitteiden/nimien käyttöä tarpeen mukaan, liitteen viitekehityksen mukaisesti;9) `teknisillä eritelmillä`, `standardeilla` ja `päätelaitteilla` samaa kuin direktiivin 91/263/ETY (*) 1 artiklassa.(*) EYVL L 128, 23.5.1991 s. 1."3) Muutetaan 3 artikla seuraavasti:a) Korvataan 2 ja 3 kohta seuraavasti:"2. Avoimen verkon tarjoamisehdot eivät saa rajoittaa pääsyä yleisiin televerkkoihin tai yleisiin telepalveluihin muutoin kuin olennaisiin vaatimuksiin perustuvista syistä yhteisön oikeuden puitteissa. Lisäksi sovelletaan päätelaitteiden verkkoon liittämistä koskevia yleisiä ehtoja.3. Avoimen verkon tarjoamisen ehdoissa ei saa asettaa mitään muita lisärajoituksia yleisten televerkkojen ja/tai yleisten telepalvelujen käytölle kuin yhteisön oikeuden mukaisia rajoituksia."b) Poistetaan 4 kohta.c) Korvataan 5 kohta seuraavasti:"5. Noudattaen 10 artiklassa säädettyä menettelyä komissio määrää tarvittaessa säännöt olennaisten vaatimusten yhdenmukaiseksi soveltamiseksi erityisesti palvelujen yhteentoimivuuden ja tietosuojan osalta, edellä sanotun kuitenkaan rajoittamatta avoimen verkon tarjoamisen alalla annettuja erityisdirektiivejä ja sikäli kun 2 kohdassa tarkoitettujen olennaisten vaatimusten soveltamisen johdosta jäsenvaltio saattaa rajoittaa pääsyä yleisiin televerkkoihin tai telepalveluihin."4) Poistetaan 4 artikla.5) Korvataan 5 artikla seuraavasti:"5 artikla1. Viittaus standardeihin ja/tai eritelmiin, jotka on laadittu avoimen verkon tarjoamisen yhdenmukaistettujen teknisten rajapintojen ja/tai palvelujen ominaisuuksien perustaksi avointa ja tehokasta pääsyä, yhteenliittämistä ja yhteentoimivuutta koskeviin vaatimuksiin soveltuvina, on julkaistava Euroopan yhteisöjen virallisessa lehdessä yhdenmukaistettujen telepalvelujen tarjonnan edistämiseksi käyttäjien hyväksi kaikkialla yhteisössä.Komissio voi kuultuaan 9 artiklassa tarkoitettua komiteaa tarvittaessa kehottaa eurooppalaisia standardointielimiä laatimaan standardeja.2. Jäsenvaltioiden on edistettävä Euroopan yhteisöjen virallisessa lehdessä 1 kohdan mukaisesti mainittujen standardien ja/tai eritelmien käyttöä teknisten rajapintojen tai verkkotoimintojen tai molempien tarjoamiseksi.Niin kauan kuin tällaisia standardeja ja/tai eritelmiä ei ole annettu, jäsenvaltioiden on edistettävä:- eurooppalaisten standardointielinten kuten Euroopan telealan standardointilaitoksen (ETSI) tai yhteisten eurooppalaisten standardointilaitosten, nimittäin Euroopan standardointikomitean (CEN)/Euroopan sähkötekniikan standardointikomitean (CENELEC) antamia standardeja ja/tai eritelmiä,tai, jos tällaiset standardit ja/tai eritelmät puuttuvat,- kansainvälisen teleliiton (ITU), kansainvälisen standardointijärjestön (ISO) tai kansainvälisen sähköteknisen standardointijärjestön (IEC) antamia kansainvälisiä standardeja tai suosituksia,tai, jos tällaiset standardit ja/tai eritelmät puuttuvat,- kansallisia standardeja ja/tai eritelmiä.3. Jos 1 kohdassa tarkoitettujen standardien ja/tai eritelmien käyttöönotto näyttää riittämättömältä rajat ylittävien palvelujen yhteentoimivuuden takaamiseksi yhdessä tai useammassa jäsenvaltiossa, kyseisten standardien ja/tai eritelmien käyttöönotto voidaan tehdä pakolliseksi 10 artiklassa säädetyn menettelyn mukaisesti, jos tämä on ehdottoman välttämätöntä yhteentoimivuuden takaamiseksi ja käyttäjien valinnanvapauden parantamiseksi, jollei perustamissopimuksen 85 ja 86 artiklasta muuta johdu.Ennen standardien ja/tai eritelmien käyttöönoton tekemistä pakolliseksi ensimmäisen alakohdan mukaisesti komissio kehottaa Euroopan yhteisöjen virallisessa lehdessä asiasta julkaistulla ilmoituksella kaikkia asianomaisia esittämään julkisesti huomautuksensa.4. Jos jäsenvaltio tai komissio toteaa, että 1 kohdassa tarkoitetut yhdenmukaistetut standardit ja/tai eritelmät eivät ole avoimen ja tehokkaan pääsyn, yhteenliittämisen ja yhteentoimivuuden päämäärän mukaisia eivätkä varsinkaan 3 artiklassa mainittujen perusperiaatteiden ja olennaisten vaatimusten mukaisia, tehdään päätös siitä, onko tarpeen peruuttaa Euroopan yhteisöjen virallisessa lehdessä viittaus näihin standardeihin ja/tai eritelmiin 10 artiklassa säädettyä menettelyä noudattaen.5. Komissio ilmoittaa päätöksestä jäsenvaltiolle ja julkaisee tiedon näiden standardien ja/tai eritelmien peruutuksesta Euroopan yhteisöjen virallisessa lehdessä."6) Lisätään artikla seuraavasti:"5 a artikla1. Jos yhteisön lainsäädännössä kansallisen sääntelyviranomaisen hoidettavaksi annettuja tehtäviä hoitaa useampi kuin yksi elin, jäsenvaltioiden on varmistettava, että kunkin elimen hoitamat tehtävät julkistetaan.2. Kansallisten sääntelyviranomaisten riippumattomuuden takaamiseksi:- kansallisten sääntelyviranomaisten on oltava oikeudellisesti erillisiä ja toiminnallisesti riippumattomia kaikista televerkkoja, telelaitteita tai telepalveluja tarjoavista organisaatioista;- jäsenvaltioiden, jotka säilyttävät televerkkoja ja/tai telepalveluja tarjoavien organisaatioiden omistusoikeuden tai merkittävän valvonnan, on varmistettava sääntelytoiminnan ja omistajuuteen tai hallintaan liittyvän toiminnan tehokas rakenteellinen erottaminen.3. Jäsenvaltioiden on kansallisella tasolla asianmukaisella järjestelmällä varmistettava asianosaisten oikeus hakea riippumattomasta toimielimestä muutosta kansallisen sääntelyviranomaisen päätöksistä.4. Jäsenvaltiot voivat toimia sen varmistamiseksi, että kansallisilla sääntelyviranomaisilla on mahdollisuus saada televerkkoja ja/tai telepalveluja tarjoavilta organisaatioilta kaikki yhteisön lainsäädännön soveltamiseen tarvittavat tiedot."7) Poistetaan 6 ja 7 artikla.8) Korvataan 8 artikla seuraavasti:"8 artiklaKomissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja 9 ja 10 artiklassa tarkoitetulle komitealle antamiin tietoihin. Kertomuksessa selvitetään tarvittaessa, mitkä tämän direktiivin säännökset olisi mukautettava markkinoilla tapahtuneen kehityksen seurauksena. Kertomuksessa voidaan ehdottaa muita toimenpiteitä pyrittäessä saavuttamaan tämän direktiivin tavoitteet. Komissio tutkii kertomuksessa myös, millainen lisäarvo olisi saavutettavissa perustamalla Euroopan sääntelyviranomainen hoitamaan ne tehtävät, jotka voidaan mahdollisesti suorittaa paremmin yhteisön tasolla."9) Korvataan 9 artiklan 1 kohdan toisessa alakohdassa ilmaisu "teleorganisaatioiden" ilmaisulla "yleisiä televerkkoja ja/tai yleisesti saatavilla olevia telepalveluita tarjoavien organisaatioiden".10) Poistetaan liitteet I ja III.11) Korvataan liite II tämän direktiivin liitteellä I.2 artikla Direktiivin 92/44/ETY muuttaminen Muutetaan direktiivi 92/44/ETY seuraavasti:1) Korvataan kaikkialla tekstissä ilmaisu "teleorganisaatiot" ilmaisulla "11 artiklan 1 a kohdan mukaisesti ilmoitetut organisaatiot".2) Lisätään 1 artiklaan seuraavat kohdat:"Jäsenvaltioiden on varmistettava, että tämän direktiivin säännöksiä sovelletaan vähintään yhteen organisaatioon kaikkialla niiden alueella.Jäsenvaltioiden on varmistettava, että tämän direktiivin mukaisia velvoitteita ei aseteta organisaatiolle, joka ei ole asianomaisilla kiinteiden johtojen markkinoilla merkittävässä markkina-asemassa, paitsi siinä tapauksessa, että kyseisessä jäsenvaltiossa ei ole merkittävässä markkina-asemassa olevaa organisaatiota kyseisillä kiinteiden johtojen markkinoilla."3) Korvataan 2 artikla seuraavasti:"2 artiklaMääritelmät1. Direktiivissä 90/387/ETY, sellaisena kuin se on muutettuna direktiivillä 97/51/EY (*), annettuja määritelmiä sovelletaan tarvittaessa tähän direktiiviin.2. Lisäksi tässä direktiivissä tarkoitetaan:- `kiinteillä johdoilla` telepalveluja, jotka tarjoavat selkeän siirtokapasiteetin verkon liityntäpisteiden välillä, lukuun ottamatta valintaista kytkentää (kytkentätoiminnot, joita käyttäjä voi hallita kiinteiden johtojen tarjoamisen yhteydessä),- `avoimen verkon tarjoamista käsittelevällä komitealla` direktiivin 90/387/ETY 9 ja 10 artiklassa tarkoitettua komiteaa,- `kansallisella sääntelyviranomaisella` direktiivin 90/387/ETY 5 a artiklassa tarkoitettua toimielintä.3. Tätä direktiiviä sovellettaessa katsotaan, että organisaatiolla on merkittävä markkina-asema, kun sillä on vähintään 25 prosentin osuus kyseisistä kiinteiden johtojen markkinoista jäsenvaltiossa. Kyseiset kiinteiden johtojen markkinat arvioidaan sen perusteella, minkä tyyppisiä kiinteitä johtoja tietyllä maantieteellisellä alueella tarjotaan. Maantieteellinen alue saattaa käsittää jäsenvaltion alueen kokonaisuudessaan tai osittain.Kansalliset sääntelyviranomaiset voivat päättää, että organisaatio, jolla on pienempi kuin 25 prosentin markkinaosuus kyseisistä kiinteiden johtojen markkinoista, on merkittävässä markkina-asemassa. Ne voivat myös päättää, että organisaatio, jolla on vähintään 25 prosentin markkinaosuus kyseisistä kiinteiden johtojen markkinoista, ei ole merkittävässä markkina-asemassa.Kummassakin tapauksessa päätöstä tehtäessä otetaan huomioon organisaation kyky vaikuttaa kiinteiden johtojen markkinaehtoihin, sen liikevaihto suhteessa markkinoiden kokoon, sen mahdollisuudet saada rahoitusta ja sen kokemus tuotteiden ja palvelujen tarjoamisesta markkinoilla.(*) EYVL L 295, 29.10.1997, s. 23.";4) Muutetaan 3 artikla seuraavasti:a) Korvataan 1 kohdan toinen virke seuraavasti:"Nykyisten palvelujen muutokset ja tiedot uusista palveluista on julkistettava niin pian kuin mahdollista. Kansallinen sääntelyviranomainen voi vahvistaa asianmukaisen määräajan.";b) Poistetaan 3 kohta.5) Korvataan 4 artiklan toisen luetelmakohdan ensimmäinen alakohta seuraavasti:" tyypillinen toimitusaika eli määräaika, joka alkaa siitä päivästä, jona käyttäjä esittää kiinteää johtoa koskevan sitovan pyynnön ja jonka aikana 95 prosenttia kaikista samantyyppisistä kiinteistä johdoista on kytketty asiakkaille,".6) Muutetaan 6 artikla seuraavasti:a) Korvataan 1 kohta seuraavasti:"1. Jäsenvaltioiden on huolehdittava, että silloin kun kiinteisiin johtoihin liittyminen ja niiden käyttö on rajoitettua yhteisön oikeuden mukaisesti, kansalliset sääntelyviranomaiset asettavat nämä rajoitukset säädännäistoimin.Kiinteiden johtojen keskinäiselle yhteenliittämiselle tai kiinteiden johtojen ja yleisten televerkkojen väliselle yhteenliittämiselle ei saa ottaa käyttöön mitään teknisiä rajoituksia, eikä pitää niitä yllä.",b) Korvataan 3 kohdan a alakohdan toinen alakohta seuraavasti:"Hätätilalla tarkoitetaan tässä yhteydessä poikkeuksellista ylivoimaista estettä, kuten äärimmäisiä sääolosuhteita, maanjäristystä, tulvaa, salamointia tai tulipaloa.",c) Korvataan 4 kohdan ensimmäinen alakohta ja alaviite 1 seuraavasti:"Päätelaitetta koskevat liittymisehdot katsotaan täytetyiksi silloin, kun päätelaite on niiden hyväksymisedellytysten mukainen, jotka koskevat laitteen kytkemistä kyseisen tyyppisen kiinteän johdon verkon liittymään direktiivin 91/263/ETY (*) tai 93/97/ETY (**)mukaisesti.(*) EYVL N:o L 128, 23.5.1991, s. 1.(**) EYVL N:o L 290, 24.11.1993, s. 1."7) Muutetaan 7 artikla seuraavasti:a) Lisätään 2 a kohta seuraavasti:"2 a. Jäsenvaltioiden on edistettävä liitteessä III määriteltyjen uudentyyppisten kiinteiden johtojen tarjontaa ottaen huomioon markkinakysyntä ja standardoinnin edistyminen.",b) Korvataan 3 kohta seuraavasti:"3. Direktiivin 90/387/ETY 10 artiklassa säädettyä menettelyä noudattaen ja ottaen huomioon kansallisten verkkojen kehitysvaiheen komissio päättää niistä muutoksista, jotka ovat tarpeen liitteiden II ja III mukauttamiseksi uuteen tekniikan kehitykseen ja markkinoiden kysynnän muutoksiin, mukaan lukien mahdollinen tietyn tyyppisten kiinteiden johtojen poistaminen liitteistä."8) Korvataan 8 artiklan 2 kohta seuraavasti:"2. Kansallisen sääntelyviranomaisen on valvottava, että 11 artiklan 1 a kohdan mukaisesti ilmoitetut organisaatiot noudattavat kiinteitä johtoja tarjotessaan syrjimättömyysperiaatetta. Organisaatioiden on sovellettava samoja ehtoja vastaavanlaisissa olosuhteissa organisaatioihin, jotka tarjoavat vastaavanlaisia palveluja, ja niiden on tarjottava muille kiinteitä johtoja samoin ehdoin ja samaa laatua noudattaen kuin omien, tytäryhtiöidensä tai yhtiökumppaneidensa palvelujen tarjonnassa."9) Poistetaan 9 artikla.10) Muutetaan 10 artikla seuraavasti:a) Korvataan 1 kohdan a alakohta seuraavasti:"a) kiinteiden johtojen tariffit ovat riippumattomia siitä, minkä tyyppisiä sovellutuksia kiinteiden johtojen käyttäjä käyttää, sanotun kuitenkaan rajoittamatta 8 artiklan 2 kohdassa esitettyä syrjimättömyysperiaatetta;",b) Korvataan 2 kohdan b alakohdan iii alakohta seuraavasti:"iii) silloin kun ei voida vahvistaa suoraa eikä epäsuoraa kustannusluokittelua, kustannusluokka jaotellaan yleisen sijoittimen avulla, joka on laskettu käyttämällä kaikkien niiden kustannusten suhdetta, jotka johtuvat suoraan yhtäältä kiinteistä johdoista ja toisaalta muista palveluista.",c) Lisätään kohta seuraavasti:"4. Kansallisten sääntelyviranomaisten ei tule noudattaa 1 kohdassa tarkoitettuja vaatimuksia silloin, kun organisaation markkina-asema ei ole määrätyn kiinteän johdon tarjoamisen kannalta merkittävä määrätyllä maantieteellisellä alueella.Kansallinen sääntelyviranomainen voi päättää olla noudattamatta 1 kohdassa tarkoitettuja vaatimuksia määrätyllä maantieteellisellä alueella, kun se on vakuuttunut siitä, että asianomaisilla kiinteiden johtojen markkinoilla vallitsee tehokas kilpailutilanne, minkä todistavat tariffit, jotka jo ovat näiden vaatimusten mukaisia."11) Muutetaan 11 artikla seuraavasti:a) korvataan 1 kohta seuraavasti:"1. Jäsenvaltioiden on ilmoitettava komissiolle se kansallinen sääntelyviranomainen, joka vastaa (ne kansalliset sääntelyviranomaiset, jotka vastaavat) tässä direktiivissä määriteltyjen tehtävien hoitamisesta.Niiden on ilmoitettava viipymättä komissiolle kansallisiin sääntelyviranomaisiin liittyvistä muutoksista.",b) Lisätään kohta seuraavasti:"1 a. Kansallisten sääntelyviranomaisten on ilmoitettava komissiolle tämän direktiivin vaatimusten mukaisesti kiinteitä johtoja tarjoavien organisaatioiden nimet. Tässä ilmoituksessa on mainittava tarvittaessa kiinteiden johtojen lajit, joita kunkin organisaation on tarjottava kullakin maantieteellisellä alueella 1 artiklassa tarkoitetun vaatimuksen täyttämiseksi, ja siinä on mainittava kaikki tapaukset, joihin 10 artiklan 4 kohdan mukaan ei sovelleta 10 artiklan 1 kohtaa.",c) korvataan 2 kohdan toinen alakohta seuraavasti:"Kansallisen sääntelyviranomaisen on pidettävä komission saatavilla ja annettava pyynnöstä komissiolle tietoja tapauksista, joissa kiinteisiin johtoihin pääsyä tai niiden käyttöä on rajoitettu, sekä myös toteutetuista toimenpiteistä perusteluineen."12) Korvataan 14 artikla seuraavasti:"14 artiklaKertomusKomissio tutkii tämän direktiivin toimivuutta ja antaa asiasta kertomuksen Euroopan parlamentille ja neuvostolle ensi kerran viimeistään 31 päivänä joulukuuta 1999. Kertomus perustuu muun muassa jäsenvaltioiden komissiolle ja avoimen verkon tarjoamista käsittelevälle komitealle antamiin tietoihin. Kertomuksessa selvitetään tarvittaessa, mitkä tämän direktiivin säännökset olisi mukautettava markkinoilla tapahtuneen kehityksen seurauksena ja kertomuksessa voidaan ehdottaa muita toimenpiteitä pyrittäessä saavuttamaan tämän direktiivin tavoitteet."13) Muutetaan liite I seuraavasti:a) Korvataan alaviite 1 seuraavasti:"EYVL N:o L 109, 26.4.1983, s. 8. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 94/10/EY (EYVL L 100, 19.4.1994, s. 30).",b) Poistetaan D jakson 1, 2, 3, 5 ja 6 kohta.c) Korvataan E jakso seuraavasti:"E. Päätelaitteiden liittämistä koskevat ehdotPäätelaitteen liittämisehtoja koskeviin tietoihin sisältyy perusteellinen katsaus vaatimuksista, jotka kyseiseen kiinteään johtoon liitettävän päätelaitteen on täytettävä direktiivin 91/263/ETY tai 93/97/ETY mukaisesti."14) Lisätään tämän direktiivin liite II liitteeksi III.3 artikla Saattaminen osaksi kansallista lainsäädäntöä 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1997. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.4 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.5 artikla Vastaanottajat Tämä direktiivi on osoitettu kaikille jäsenvaltioille.Tehty Brysselissä 6 päivänä lokakuuta 1997.Euroopan parlamentin puolestaJ. M. GIL-ROBLESPuhemiesNeuvoston puolestaJ. POOSPuheenjohtaja(1) EYVL C 62, 1.3.1996, s. 3 ja EYVL C 291, 4.10.1996, s. 18.(2) EYVL C 204, 15.7.1996, s. 14(3) Euroopan parlamentin lausunto annettu 22. toukokuuta 1996 (EYVL C 166, 10.6.1996, s. 87), neuvoston yhteinen kanta vahvistettu 12. syyskuuta 1996 (EYVL C 315, 24.10.1996, s. 41) ja Euroopan parlamentin päätös tehty 11. joulukuuta 1996 (EYVL C 20, 20.1.1997, s. 55), Euroopan parlamentin päätös tehty 16. heinäkuuta 1997 sekä neuvoston päätös tehty 22. heinäkuuta 1997.(4) EYVL L 192, 24.7.1990, s. 1(5) EYVL L 165, 19.6.1992, s. 27, direktiivi sellaisena kuin se on muutettuna komission päätöksellä 94/439/EY (EYVL L 181, 15.7.1994, s. 40).(6) EYVL C 213, 6.8.1993, s. 1(7) EYVL C 379, 31.12.1994, s. 4(8) EYVL C 150, 31.5.1993, s. 39(9) EYVL C 151, 19.6.1995, s. 479(10) EYVL C 258, 3.10.1995, s. 1(11) EYVL C 205, 25.7.1994, s. 551(12) EYVL C 48, 16.2.1994, s. 1(13) EYVL C 102, 4.4.1996, s. 1(14) EYVL L 74, 22.3.1996, s. 13(15) EYVL L 128, 23.5.1991, s. 1, direktiivi sellaisena kuin se on viimeksi muutettuna direktiivillä 93/68/ETY (EYVL L 220, 30.8.1993, s. 1).(16) EYVL L 290, 24.11.1993, s. 1LIITE I "LIITEVIITEKEHYS AVOIMEN VERKON TARJOAMISEN EHTOJEN SOVELTAMISEKSIAvoimen verkon tarjoamisen ehtoja, sellaisina kuin ne on määritelty 2 artiklan 8 kohdassa, olisi sovellettava seuraavan viitekehyksen mukaisesti, ottaen huomioon perustamissopimuksen asiaankuuluvat määräykset:1. Yhdenmukaistetut tekniset rajapinnat ja/tai verkkotoiminnotLaadittaessa avoimen verkon tarjoamisen ehtoja olisi otettava huomioon seuraava suunnitelma määriteltäessä teknisten rajapintojen ja/tai verkkotoimintojen eritelmät:- nykyisiin palveluihin ja verkkoihin tulisi käyttää nykyisiä rajapintaeritelmiä;- kokonaan uusiin palveluihin tai nykyisten palvelujen parantamiseen tulisi myös käyttää nykyisiä rajapintaeritelmiä niin pitkälle kuin mahdollista. Jos nykyiset rajapinnat eivät ole soveliaita, on eriteltävä lisäykset ja/tai uudet rajapintaeritelmät;- sellaisten verkkojen suhteen, joita ei ole vielä otettu käyttöön mutta joiden standardointiohjelma on jo alkanut, olisi otettava huomioon 3 artiklassa säädettyjen ehtojen mukaiset, avoimen verkon tarjoamista koskevat vaatimukset uusia rajapintoja ja verkkotoimintoja eriteltäessä.Avoimen verkon tarjoamiseen liittyvien ehdotusten on mahdollisuuksien mukaan oltava sopusoinnussa Euroopan standardointielinten, erityisesti ETSI:n, tekemän työn kanssa, ja niissä on myös otettava huomioon kansainvälisissä standardointielimissä, kuten ITU-T:ssä, tehtävä työ.2. Yhdenmukaistetut toimitus- ja käyttöehdotToimitus- ja käyttöehdoissa määritellään liittymisen ja palvelujen tarjoamisen ehdot tarpeen mukaan.a) Toimitusehdot koskevat ehtoja, joilla palvelua tarjotaan käyttäjille. Ehtoihin voi sisältyä- tyypillinen toimitusaika,- tyypillinen korjausaika,- palvelujen laatu, erityisesti saatavuus ja siirron laatu,- huolto ja verkonhallinta.b) Käyttöehdot koskevat käyttäjiin sovellettavia ehtoja, joita ovat:- verkkoon pääsyn ehdot,- jaetun käytön ehdot,- tarvittaessa ehdot, jotka koskevat henkilötietojen suojausta ja viestinnän luottamuksellisuutta.3. Yhdenmukaistetut tariffiperiaatteetTariffiperiaatteiden on oltava yhdenmukaisia 3 artiklan 1 kohdassa annettujen periaatteiden kanssa.Nämä periaatteet edellyttävät erityisesti, että- tariffien on perustuttava puolueettomiin arviointiperusteisiin ja siihen saakka, kunnes kilpailulla kyetään tosiasiallisesti pitämään käyttäjille tarjottavat hinnat alhaalla, niiden on oltava periaatteessa kustannussuuntautuneita edellyttäen, että todellisen tariffitason määrääminen kuuluu edelleen kansallisen lainsäädännön alaan eikä siinä noudateta avoimen verkon tarjoamisen ehtoja. Kun jonkin organisation markkina-asema ei enää ole merkittävä asianomaisilla markkinoilla, toimivaltainen kansallinen sääntelyviranomainen voi olla ottamatta huomioon kustannussuuntautuneisuuden vaatimuksen. Yhtenä päämääränä olisi oltava tehokkaiden tariffiperiaatteiden määrittely koko yhteisön alueelle samalla, kun huolehditaan siitä, että yleinen palvelu on kaikkien saatavilla,- tariffien on oltava selkeät ja asianmukaisesti julkaistut,- milloin se on teknisesti mahdollista, tariffien on oltava tarpeeksi eriteltyjä perustamissopimuksen kilpailumääräysten mukaisesti, jotta käyttäjillä olisi mahdollisuus valita palvelujen eri osien välillä. Erityisesti on huomattava, että tiettyjen lisäpalvelujen tarjoamisen käyttöön otetuista lisäominaisuuksista olisi yleensä veloitettava palveluun sisältyvistä ominaisuuksista ja itse siirrosta erillisinä;- tariffit eivät saa olla syrjiviä, ja niissä on taattava tasavertainen kohtelu lukuun ottamatta yhteisön lainsäädännön mukaisia rajoituksia.Kaikkien verkkojen tai palvelujen liittymismaksujen on oltava edellä mainittujen periaatteiden ja perustamissopimuksen kilpailumääräysten mukaisia, ja niissä on otettava huomioon periaate käytettyjen resurssien kokonaiskustannusten oikeudenmukaisesta jakamisesta sekä tarve saada kohtuullinen tuotto tehdyille investoinneille ja tarvittaessa yleispalvelun rahoitus yhteenliitettävyydestä annetun direktiivin (*) mukaisesti.Etenkin huippuaikojen runsaan liikenteen ja hiljaisten aikojen vähäisen liikenteen huomioon ottamiseksi tariffit voivat olla erisuuruisia, jos erisuuruiset tariffit ovat kaupallisesti perusteltuja eivätkä ole ristiriidassa yllä mainittujen periaatteiden kanssa.4. Yhdenmukaistettu numeroiden/osoitteiden/nimien käyttötapaNumeroita ja osoitteita, joissakin tapauksissa nimiä, käytetään vastaanottajan tai vastaanottajien valintaan tai palvelun, palveluntarjoajan tai verkko-operaattorin valintaan.Yhdenmukaistetun numeroiden/osoitteiden ja tarvittaessa nimien käytön noudattaminen on siten olennaista Euroopan laajuisen yhteenliittämisen ja palveluiden yhteentoimivuuden turvaamiseksi käyttäjältä käyttäjälle. Numeroiden/osoitteiden/nimien myöntämisen olisi lisäksi oltava oikeudenmukaista, suhteellista ja tasavertaisen pääsyn vaatimusten mukaista.Edellä mainitun saavuttamiseksi on tarpeen- varmistaa yhdenmukaistettujen periaatteiden mukaisesti kaikille yleisille telepalveluille riittävät numero- ja osoite-, tunnus- ja lyhytvalintanumerosarjat, ja tarvittaessa riittävät nimisarjat,- varmistaa kansallisten kantojen yhteensovittaminen kansainvälisissä organisaatioissa ja kansainvälisillä foorumeilla, kun numeroiden/osoitteiden/nimien käytöstä päätetään, ja ottaa huomioon numeroiden/osoitteiden/nimien käytön mahdollinen tuleva kehittyminen Euroopan tasolla,- varmistaa, että asian kannalta merkitykselliset kansalliset televiestinnän numeroiden/osoitteiden/nimien käyttöön liittyvät suunnitelmat ovat kansallisen sääntelyviranomaisen valvonnassa, jotta taataan riippumattomuus yleisiä televerkkoja tai yleisesti saatavilla olevia telepalveluja tarjoavista organisaatioista,- varmistaa numeroiden siirrettävyyden tehokas toteuttaminen, jotta käyttäjät voivat valita telepalvelujen tarjoajan esteittä,- varmistaa, että menettelyt yksittäisten numeroiden/osoitteiden/nimien, tunnus- ja lyhytvalintanumeroiden tai osoite-/numerosarjojen tai näiden kaikkien myöntämiseksi ovat selkeät, oikeudenmukaiset ja oikein ajoitetut ja että myöntäminen toteutetaan puolueettomasti, avoimesti ja syrjimättä suhteellisuusperiaate huomioon ottaen,- antaa kansalliselle sääntelyviranomaiselle mahdollisuus säätää ehtoja tiettyjen tunnus- tai lyhytvalintanumeroiden käytöstä numeroiden/osoitteiden käyttösuunnitelmissa, varsinkin jos niitä käytetään julkisiin yleisöpalveluihin (esim. numerotiedotus-, hätäpalvelut) tai jos niillä varmistetaan tasavertainen pääsy.5. Taajuuksien saatavuusJäsenvaltioiden on varmistettava, että telepalveluilla on käytössään taajuuksia yhteisön oikeuden mukaisesti. Taajuuksien myöntäminen toimilupia tai muita lupamenettelyjä käyttämällä on oltava Euroopan radioviestintäkomitean päätösten täytäntöönpanosta yhteisössä 19 päivänä marraskuuta 1992 annetun neuvoston päätöslauselman (**) mukaista.(*) Euroopan parlamentin ja neuvoston direktiivi 97/33/EY, annettu 30. kesäkuuta 1997, televiestinnän yhteenliittämisestä soveltaen avoimen verkon tarjoamisen (ONP) periaatteita yleispalvelun ja yhteentoimivuuden varmistamiseksi (EYVL C 199, 26.7.1997, s. 32).(**) EYVL C 318, 4.12.1992, s. 1".LIITE II "LIITE IIIMÄÄRITELMÄ KIINTEISTÄ JOHDOISTA, JOIDEN TARJOAMISTA ON EDISTETTÄVÄ 7 ARTIKLAN 2 a KOHDAN MUKAISESTI>TAULUKON PAIKKA>Komission lausuma "Komissio toteaa, että tarkistaessaan, onko yhteisön televiestintädirektiivit saatettu täysimääräisesti ja ajallaan osaksi kansallista lainsäädäntöä, se kiinnittää erityistä huomiota sen varmistamiseen, että jäsenvaltioiden käyttöön ottamat yleispalvelun hinnoittelua ja rahoitusta koskevat yksityiskohtaiset säännöt eivät rajoita pääsyä kyseisille markkinoille."


Avis juridique important

|

31973L0358

Neuvoston direktiivi 73/358/ETY annettu 19 päivänä marraskuuta 1973 tiettyjen direktiivien muuttamisesta yhteisön laajenemisen vuoksi

Virallinen lehti nro L 326 , 27/11/1973 s. 0017 - 0018 Suomenk. erityispainos Alue 3 Nide 5 s. 0182  Kreikank. erityispainos: Luku 01 Nide 1 s. 0200  Ruotsink. erityispainos Alue 3 Nide 5 s. 0182

NEUVOSTON DIREKTIIVI annettu 19 päivänä marraskuuta 1973 tiettyjen direktiivien muuttamisesta yhteisön laajenemisen vuoksi (73/358/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 42, 43, 100 ja 209 artiklan,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo, ettäyhteisön laajenemisen vuoksi tulisi muuttaa tietyissä direktiiveissä mainittujen komiteoiden lausuntojen antamiseen tarvittavaa äänimäärää sekä tilastotietojen keruuta koskevia direktiivejä tulisi täydentää määräämällä uusien jäsenvaltioiden aluejaot,ON ANTANUT TÄMÄN DIREKTIIVIN:1 artikla Korvataan luku "12" luvulla "41" seuraavissa:- maatilojen uudenaikaistamisesta 17 päivänä huhtikuuta 1972 annetun neuvoston direktiivin(1) 18 artiklan 2 kohdassa;- maanviljelyksen lopettamisen edistämistä ja maatalousmaan rakennemuutosta edistäviin tarkoituksiin uudelleen jakamista koskevan, 17 päivänä huhtikuuta 1972 annetun neuvoston direktiivin(2) 9 artiklan 2 kohdassa;- maataloudessa työskenteleville henkilöille järjestettävää sosioekonomista neuvontaa ja heidän hankkimaansa ammatillista pätevyyttä koskevan, 17 päivänä huhtikuuta 1972 annetun neuvoston direktiivin(3) 11 artiklan 2 kohdassa;- maitoa ja maitovalmisteita koskevien tilastotietojen keruusta jäsenvaltioissa 31 päivänä heinäkuuta 1972 annetun neuvoston direktiivin(4) 7 artiklan 2 kohdassa;- eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin(5) 9 artiklan 3 kohdassa;- terveyttä ja kansanterveyttä koskevista ongelmista kolmansista maista peräisin olevien nautaeläinten, sikojen ja tuoreen lihan tuonnissa 12 päivänä joulukuuta 1972 annetun neuvoston direktiivin(6) 29 artiklan 3 kohdassa ja 30 artiklan 3 kohdassa.2 artikla Lisätään tietyn tyyppisten hedelmäpuiden tuotantomahdollisuuksien määrittämiseksi jäsenvaltioissa kerättävistä tilastotiedoista 26 päivänä heinäkuuta 1971 annetun neuvoston direktiivin(7) liitteeseen:a) seuraavat maininnat:"Tanska: käsitellään yhtenä alueena,Irlanti: käsitellään yhtenä alueena,Yhdistynyt kuningaskunta (1):1. kaakkoinen alue,2. itäinen alue,3. läntinen keskialue,4. lounainen alue,5. muut alueet"b) seuraava alaviite:"(1) Nämä alueet vastaavat maatalous-, kalastus- ja elintarvikeministeriön ("Ministry of Agriculture, Fisheries and Food") tilastotietojen keruuta varten määriteltyjä alueita."3 artikla a) Täydennetään maitoa ja maitovalmisteita koskevien tilastotietojen keruusta jäsenvaltioissa 31 päivänä heinäkuuta 1972 annetun neuvoston direktiivin 4 artiklan 3 kohdan a alakohdassa olevaa luetteloa aluejaoista seuraavasti:"Tanska: -Irlanti: -Yhdistynyt kuningaskunta: Skotlanti, Pohjois-Irlanti, Wales, Englannin maatalousalueet";b) Annetaan Yhdistyneelle kuningaskunnalle lupa antaa arviotiedot Englannin maatalousalueista vuoden 1973 tulosten esittämisen yhteydessä.4 artikla Tämä direktiivi on osoitettu kaikille jäsenvaltioille.Tehty Brysselissä 19 päivänä marraskuuta 1973.Neuvoston puolestaPuheenjohtajaIb FREDERIKSEN(1) EYVL N:o L 96, 23.4.1972, s. 1(2) EYVL N:o L 96, 23.4.1972, s. 9(3) EYVL N:o L 96, 23.4.1972, s. 15(4) EYVL N:o L 179, 7.8.1972, s. 2(5) EYVL N:o L 302, 31.12.1972, s. 24(6) EYVL N:o L 302, 31.12.1972, s. 28(7) EYVL N:o L 179, 9.7.1971, s. 21


title: Komission direktiivi 2013/47/EU, annettu 2 päivänä lokakuuta 2013 , ajokorteista annetun Euroopan parlamentin ja neuvoston direktiivin 2006/126/EY muuttamisesta  ETA:n kannalta merkityksellinen teksti

text:
               3.10.2013

               FI

               Euroopan unionin virallinen lehti

               L 261/29

         KOMISSION DIREKTIIVI 2013/47/EU,
   annettu 2 päivänä lokakuuta 2013,
   ajokorteista annetun Euroopan parlamentin ja neuvoston direktiivin 2006/126/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ajokorteista 20 päivänä joulukuuta 2006 annetun Euroopan parlamentin ja neuvoston direktiivin 2006/126/EY (1) ja erityisesti sen 8 artiklan,
   sekä katsoo seuraavaa:

               (1)

               Ajokorteista annetun Euroopan parlamentin ja neuvoston direktiivin 2006/126/EY muuttamisesta 19 päivänä marraskuuta 2012 annetussa komission direktiivissä 2012/36/EU (2) säädetään liitteen II mukauttamisesta tekniikan kehitykseen siltä osin kuin kyse on koeajoneuvoihin sovellettavista vaatimuksista, jotta voidaan ottaa huomioon eri ajoneuvoluokkien tekninen kehitys.

               (2)

               Direktiivin 2006/126/EY, sellaisena kuin se on muutettuna komission direktiivillä 2012/36/EU, liitteessä II olevan I osan B jakson 5.2 kohdassa säädetään, että ajotaitoa ja ajotapaa koskevassa kokeessa käytettyjen luokan A ajoneuvojen on oltava tiettyjen vähimmäisvaatimusten mukaisia. Erityisesti vaaditaan, että kokeessa käytettyjen moottoripyörien kuormittamattoman massan on oltava yli 180 kg ja moottorin tehon vähintään 50 kW. Jos moottoripyörässä on polttomoottori, moottorin sylinteritilavuuden on oltava vähintään 600 cm3. Jos moottoripyörässä on sähkömoottori, ajoneuvon teho-/painosuhteen on oltava vähintään 0,25 kW/kg.

               (3)

               Jotta kouluttajat voisivat mukauttaa laitteitaan, myös moottoripyöriä, markkinoilla saatavilla olevien ajoneuvojen tekniseen kehitykseen, olisi säädettävä siirtymäajasta, jonka puitteissa jäsenvaltiot voivat 31 päivään joulukuuta 2018 asti hyväksyä sellaisten luokan A moottoripyörien käytön, jotka täyttävät ne vaatimukset, jotka olivat voimassa ennen direktiivillä 2012/36/EU käyttöön otettujen muutosten voimaantuloa.

               (4)

               Sen vuoksi direktiiviä 2006/126/EY olisi muutettava.

               (5)

               Tässä direktiivissä säädetyt toimenpiteet ovat ajokortteja käsittelevän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Lisätään direktiivin 2006/126/EY liitteessä II olevan I osan B jaksossa olevaan luokan A ajoneuvoja koskevaan 5.2 kohtaan seuraava kohta:

      ”Jäsenvaltiot voivat 31 päivään joulukuuta 2018 saakka hyväksyä sellaisten luokan A moottoripyörien käytön, joiden kuormittamaton massa on alle 180 kg ja/tai moottorin teho vähintään 40 kW mutta pienempi kuin 50 kW.”

   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2013. Niiden on viipymättä toimitettava nämä säännökset komissiolle kirjallisina.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 2 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 403, 30.12.2006, s. 18.

      (2)  EUVL L 321, 20.11.2012, s. 54.


title: Neuvoston direktiivi 2010/32/EU, annettu 10 päivänä toukokuuta 2010 , HOSPEEMin ja EPSUn tekemän terävien instrumenttien aiheuttamien tapaturmien ehkäisemistä terveydenhuoltoalalla koskevan puitesopimuksen täytäntöönpanosta  (ETA:n kannalta merkityksellinen teksti)

text:
               1.6.2010

               FI

               Euroopan unionin virallinen lehti

               L 134/66

         NEUVOSTON DIREKTIIVI 2010/32/EU,
   annettu 10 päivänä toukokuuta 2010,
   HOSPEEMin ja EPSUn tekemän terävien instrumenttien aiheuttamien tapaturmien ehkäisemistä terveydenhuoltoalalla koskevan puitesopimuksen täytäntöönpanosta
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 155 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Työmarkkinaosapuolet voivat Euroopan unionin toiminnasta tehdyn sopimuksen 155 artiklan 2 kohdan mukaan pyytää yhteisesti, että niiden unionin tasolla Euroopan unionin toiminnasta tehdyn sopimuksen 153 artiklassa tarkoitettujen kysymysten osalta tekemät sopimukset pannaan täytäntöön neuvoston komission ehdotuksesta tekemällä päätöksellä.

               (2)

               Euroopan terveydenhuoltoalan työnantajayhdistys HOSPEEM (European Hospital and Healthcare Employers’ Association) ja Euroopan julkisten palvelujen ammattiliittojen federaatio EPSU (European Federation of Public Services Unions) ilmoittivat komissiolle 17 päivänä marraskuuta 2008 päivätyllä kirjeellä, että ne haluavat aloittaa Euroopan yhteisön perustamissopimuksen (EY:n perustamissopimus) (1) 138 artiklan 4 kohdan ja 139 artiklan mukaisesti neuvottelut, joiden tarkoituksena on tehdä puitesopimus terävien instrumenttien aiheuttamien tapaturmien ehkäisemisestä terveydenhuoltoalalla.

               (3)

               Kyseiset Euroopan tason työmarkkinaosapuolet allekirjoittivat 17 päivänä heinäkuuta 2009 puitesopimuksen terävien instrumenttien aiheuttamien tapaturmien ehkäisemisestä terveydenhuoltoalalla.

               (4)

               Jäsenvaltiot eivät voi riittävällä tavalla saavuttaa direktiivin tavoitetta eli mahdollisimman turvallisen työympäristön luomista terveydenhuoltoalalle ehkäisemällä kaikkien terävien lääketieteellisten instrumenttien työntekijöille aiheuttamia tapaturmia (myös neulanpistoja) ja suojelemalla työntekijöitä tällaiselta vaaralta, vaan se voidaan paremmin saavuttaa unionin tasolla, joten unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tarpeen tämän tavoitteen saavuttamiseksi.

               (5)

               Laatiessaan ehdotustaan direktiiviksi komissio on ottanut huomioon allekirjoittajaosapuolten edustavuuden, puitesopimuksen soveltamisalan terveydenhuoltoalalla, allekirjoittajaosapuolten valtuudet, puitesopimuksen lausekkeiden lainmukaisuuden sekä pieniä ja keskisuuria yrityksiä koskevien aiheellisten määräysten noudattamisen.

               (6)

               Komissio on ilmoittanut Euroopan parlamentille sekä Euroopan talous- ja sosiaalikomitealle ehdotuksestaan.

               (7)

               Euroopan parlamentti hyväksyi 11 päivänä helmikuuta 2010 ehdotusta koskevan päätöslauselman.

               (8)

               Puitesopimuksen tarkoituksena on sen 1 lausekkeen mukaisesti edistää erään sosiaalipolitiikkaan liittyvän tavoitteen eli parempien työolojen saavuttamista.

               (9)

               Puitesopimuksen 11 lausekkeen mukaisesti jäsenvaltiot ja yhteisö (korvattu 1 päivästä joulukuuta 2009 unionilla) voivat pitää voimassa tai ottaa käyttöön työntekijöiden suojelemiseksi terävien lääketieteellisten instrumenttien aiheuttamilta tapaturmilta määräyksiä, jotka ovat sopimuksen määräyksiä suotuisampia.

               (10)

               Jäsenvaltioiden olisi säädettävä tehokkaista, oikeasuhteisista ja varoittavista seuraamuksista, joita sovelletaan, jos tämän direktiivin mukaisia velvoitteita ei noudateta.

               (11)

               Jäsenvaltiot voivat antaa tämän direktiivin täytäntöönpanon työmarkkinaosapuolten tehtäväksi niiden yhteisestä pyynnöstä edellyttäen, että jäsenvaltiot toteuttavat kaikki tarvittavat toimenpiteet voidakseen jatkuvasti taata tässä direktiivissä edellytettyjen tulosten saavuttamisen.

               (12)

               Paremmasta lainsäädännöstä tehdyn toimielinten välisen sopimuksen (2) 34 kohdan mukaisesti jäsenvaltioita kannustetaan laatimaan itseään varten ja unionin edun vuoksi omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne,

         ON HYVÄKSYNYT TÄMÄN DIREKTIIVIN:
   1 artikla
   Tällä direktiivillä pannaan täytäntöön liitteessä oleva terävien instrumenttien aiheuttamien tapaturmien ehkäisemistä terveydenhuoltoalalla koskeva puitesopimus, jonka Euroopan tason työmarkkinaosapuolet HOSPEEM ja EPSU ovat allekirjoittaneet 17 päivänä heinäkuuta 2009.
   2 artikla
   Jäsenvaltioiden on päätettävä siitä, mitä seuraamuksia sovelletaan, jos tähän direktiiviin perustuvia kansallisia säännöksiä rikotaan. Seuraamusten on oltava tehokkaita, oikeasuhteisia ja varoittavia.
   3 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 11 päivänä toukokuuta 2013 tai varmistettava, että työmarkkinaosapuolet toteuttavat tarvittavat toimenpiteet sopimusteitse viimeistään kyseisenä päivänä. Niiden on ilmoitettava tästä komissiolle viipymättä.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 10 päivänä toukokuuta 2010.

            Neuvoston puolesta

            Puheenjohtaja

         Á. GONZÁLEZ-SINDE REIG

      (1)  Numerointi muuttunut: Euroopan unionin toiminnasta tehdyn sopimuksen 154 artiklan 4 kohta ja 155 artikla.

      (2)  EUVL C 321, 31.12.2003, s. 1.

      LIITE

         PUITESOPIMUS TERÄVIEN INSTRUMENTTIEN AIHEUTTAMIEN TAPATURMIEN EHKÄISEMISESTÄ TERVEYDENHUOLTOALALLA

         Johdanto:

                  1.

                  Työterveys ja työturvallisuus on asia, jota kaikkien terveydenhuoltoalalla toimivien olisi pidettävä tärkeänä. Kun vältettävissä olevien tapaturmien ehkäisemiseksi ja niiltä suojelemiseksi toteutetaan asianmukaisia toimia, resurssienkäyttö paranee.

                  2.

                  Työntekijöiden terveys ja turvallisuus on ensiarvoisen tärkeä asia, joka liittyy läheisesti potilaiden terveyteen. Se on laadukkaan hoidon perusta.

                  3.

                  Teräviin lääketieteellisiin instrumentteihin liittyvän toiminnan linjaamisen ja toteuttamisen olisi perustuttava työmarkkinaosapuolten vuoropuheluun.

                  4.

                  Euroopan terveydenhuoltoalan työnantajayhdistys HOSPEEM (European Hospital and Healthcare Employers’ Association) ja Euroopan julkisten palvelujen ammattiliittojen federaatio EPSU (European Federation of Public Services Unions), jotka on tunnustettu Euroopan tason työmarkkinaosapuoliksi terveydenhuoltoalalla, ovat sopineet seuraavaa:

         Yleisiä näkökohtia:

                  1.

                  HOSPEEM ja EPSU ottavat huomioon Euroopan yhteisön perustamissopimuksen ja erityisesti sen 138 artiklan ja 139 artiklan 2 kohdan (1);

                  2.

                  ottavat huomioon toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (2);

                  3.

                  ottavat huomioon työntekijöiden työssään käyttämille työvälineille asetettavista turvallisuutta ja terveyttä koskevista vähimmäisvaatimuksista 30 päivänä marraskuuta 1989 annetun neuvoston direktiivin 89/655/ETY (3);

                  4.

                  ottavat huomioon työntekijöiden suojelemisesta vaaroilta, jotka liittyvät biologisille tekijöille altistumiseen työssä, 18 päivänä syyskuuta 2000 annetun Euroopan parlamentin ja neuvoston direktiivin 2000/54/EY (4);

                  5.

                  ottavat huomioon yhteisön työterveys- ja työturvallisuusstrategian vuosiksi 2007–2012 (5);

                  6.

                  ottavat huomioon työntekijöille tiedottamista ja heidän kuulemistaan koskevista yleisistä puitteista Euroopan yhteisössä 11 päivänä maaliskuuta 2002 annetun Euroopan parlamentin ja neuvoston direktiivin 2002/14/EY (6);

                  7.

                  ottavat huomioon Euroopan parlamentin 6 päivänä heinäkuuta 2006 antaman päätöslauselman suosituksista komissiolle eurooppalaisten terveydenhoitoalan työntekijöiden suojaamiseksi veren kautta tarttuvilta infektioilta, jotka johtuvat neulojen aiheuttamista loukkaantumisista (2006/2015(INI));

                  8.

                  ottavat huomioon Euroopan komission toteuttaman ensimmäisen ja toisen vaiheen kuulemisen, joka koski eurooppalaisten terveydenhoitoalan työntekijöiden suojaamista veren kautta tarttuvilta infektioilta, jotka johtuvat neulojen aiheuttamista loukkaantumisista;

                  9.

                  ottavat huomioon 7 päivänä helmikuuta 2008 järjestetyn neulanpistovammoja käsitelleen EPSUn ja HOSPEEMin teknisen seminaarin tulokset;

                  10.

                  ottavat huomioon neuvoston direktiivin 89/391/ETY 6 artiklassa vahvistetun yleisiä ehkäiseviä periaatteita koskevan hierarkian sekä direktiivin 2000/54/EY 3, 5 ja 6 artiklassa määritellyt ehkäisevät toimenpiteet;

                  11.

                  ottavat huomioon ILO:n ja WHO:n yhteiset ohjeet, jotka koskevat terveyspalveluja ja hiv/aidsia, sekä ILO:n ja WHO:n yhteiset ohjeet, jotka koskevat hiv-tartunnan ehkäisemiseksi annettavaa altistumisen jälkeistä estolääkitystä;

                  12.

                  kunnioittavat voimassa olevia kansallisia säädöksiä ja työehtosopimuksia täysimääräisesti;

                  13.

                  katsovat, että on toteutettava toimia, joilla voidaan arvioida terävien instrumenttien aiheuttamien tapaturmien esiintyvyyttä terveydenhuoltoalalla, ja että tieteellinen näyttö osoittaa, että tapaturmien ja infektioiden esiintyvyyttä voidaan selvästi vähentää ennalta ehkäisevin suojatoimin;

                  14.

                  katsovat, että asianmukaiset toimet tapaturmien ja infektioiden ehkäisemiseksi edellyttävät täysimittaista riskinarviointia;

                  15.

                  katsovat, että työnantajien sekä työntekijöiden työsuojeluedustajien on tehtävä yhteistyötä terävien lääketieteellisten instrumenttien aiheuttamien tapaturmien ja infektioiden ehkäisemiseksi ja työntekijöiden suojelemiseksi niiltä;

                  16.

                  katsovat, että terävien instrumenttien aiheuttamat tapaturmat koskevat ensi sijassa mutteivät yksinomaan terveydenhuollon työntekijöitä;

                  17.

                  katsovat, että kliinistä harjoittelua osana koulutustaan suorittavia opiskelijoita ei pidetä tässä sopimuksessa tarkoitettuina työntekijöinä ja että tässä sopimuksessa hahmoteltujen ehkäisy- ja suojatoimenpiteiden pitäisi koskea myös heitä siten, että vastuuseikkoihin sovelletaan kansallista lainsäädäntöä ja kansallisia käytäntöjä.

         1 lauseke:   Tarkoitus

      Tämän puitesopimuksen tarkoituksena on

                  —

                  saada aikaan mahdollisimman turvallinen työympäristö,

                  —

                  ehkäistä kaikkien terävien lääketieteellisten instrumenttien työntekijöille aiheuttamat tapaturmat (myös neulanpistot),

                  —

                  suojella työntekijöitä, joita vaara koskee,

                  —

                  määritellä kokonaisvaltainen toimintamalli, jolla vahvistetaan toimintaperiaatteita riskinarviointia, riskien torjuntaa, koulutusta, tiedotusta, tietoisuuden lisäämistä ja seurantaa varten,

                  —

                  vahvistaa reagointi- ja seurantamenettelyt.

         2 lauseke:   Soveltamisala

      Tätä sopimusta sovelletaan kaikkiin terveydenhuoltoalan työntekijöihin ja kaikkiin, jotka työskentelevät työantajien alaisuudessa ja valvonnassa. Työnantajien olisi toteutettava toimia, joilla varmistetaan, että alihankkijat noudattavat tämän sopimuksen määräyksiä.

         3 lauseke:   Määritelmät

      Tässä sopimuksessa sovelletaan seuraavia määritelmiä:

            1.
            Työntekijöillä tarkoitetaan työnantajan palveluksessa olevia henkilöitä, myös harjoittelijoita ja oppisopimusoppilaita, jotka toimivat terveydenhuoltoalaan suoraan liittyvissä palveluissa ja toiminnoissa. Sopimuksen soveltamisalaan kuuluvat myös määräaikaisessa tai tilapäisessä työsuhteessa olevien työntekijöiden työturvallisuuden ja -terveyden parantamisen edistämistä koskevien toimenpiteiden täydentämisestä annetussa neuvoston direktiivissä 91/383/ETY (7) tarkoitetut tilapäistöitä välittävään yritykseen työsuhteessa olevat työntekijät.

            2.
            Soveltamisalaan kuuluvilla työpaikoilla tarkoitetaan terveydenhuoltoalalla toimivia julkisen ja yksityisen sektorin organisaatioita ja palveluita sekä kaikkia muita paikkoja, joissa suoritetaan ja tarjotaan terveydenhuoltoon liittyviä palveluita ja toimintoja työnantajan alaisuudessa ja valvonnassa.

            3.
            Työnantajilla tarkoitetaan luonnollisia tai oikeushenkilöitä tai organisaatioita, jotka ovat solmineet työsuhteen työntekijöiden kanssa. Työnantajat vastaavat työntekijöiden suorittamien terveydenhuollon ja siihen suoraan liittyvien palvelujen ja toimintojen hallinnoinnista, organisoinnista ja järjestämisestä.

            4.
            Terävillä instrumenteilla tarkoitetaan tietyissä terveydenhuollon toiminnoissa tarvittavia esineitä tai instrumentteja, jotka voivat aiheuttaa viiltoja, pistoja, vamman ja/tai infektion. Teräviä instrumentteja pidetään työvälinedirektiivissä 89/655/ETY tarkoitettuina työvälineinä.

            5.
            Toimenpidehierarkialla tarkoitetaan tehokkuuden mukaiseen järjestykseen asetettuja toimenpiteitä, joilla pyritään välttämään, torjumaan ja vähentämään vaaroja direktiivin 89/391/ETY 6 artiklan ja direktiivin 2000/54/EY 3, 5 ja 6 artiklan mukaisesti.

            6.
            Erityisillä ennalta ehkäisevillä toimilla tarkoitetaan toimenpiteitä, joilla pyritään ehkäisemään tapaturma ja/tai tartunta terveydenhuoltoalaan suoraan liittyvissä palveluissa ja toiminnoissa, mukaan luettuna turvallisimpien tarvittavien välineiden käyttö; perustana ovat riskinarviointi ja turvalliset menetelmät terävien lääketieteellisten instrumenttien hävittämiseksi.

            7.
            Työntekijöiden edustajilla tarkoitetaan henkilöitä, jotka on kansallisen lainsäädännön ja/tai kansallisten käytäntöjen mukaisesti valittu, nimetty tai asetettu edustamaan työntekijöitä.

            8.
            Työntekijöiden työsuojeluedustajilla tarkoitetaan direktiivin 89/391/ETY 3 artiklan c alakohdan mukaisesti henkilöitä, jotka on valittu, nimetty tai asetettu kansallisen lainsäädännön tai käytännön mukaisesti edustamaan työntekijöitä työntekijöiden turvallisuutta ja terveyttä työssä koskevissa asioissa.

            9.
            Alihankkijalla tarkoitetaan henkilöä, joka suorittaa terveydenhuoltoalaan suoraan liittyviä palveluja ja toimintoja työnantajan kanssa vahvistettujen työtä koskevien sopimussuhteiden puitteissa.

         4 lauseke:   Periaatteet

                  1.

                  Terävien lääketieteellisten instrumenttien aiheuttamien tapaturmien ja infektioiden ehkäisemiseen tarvitaan hyvin koulutettua, riittävin resurssein varustettua ja turvattua terveyspalveluhenkilöstöä. Altistumisen ehkäiseminen on keskeinen toimintamalli työssä sattuvien tapaturmien tai infektioiden riskin poistamiseksi ja minimoimiseksi.

                  2.

                  Työsuojeluedustajilla on keskeinen asema riskien ehkäisemisessä ja suojelussa.

                  3.

                  Työnantajalla on velvollisuus varmistaa työntekijöiden turvallisuus ja terveys kaikissa työhön liittyvissä seikoissa, psykososiaaliset tekijät ja työn organisointi mukaan luettuina.

                  4.

                  Jokaisella työntekijällä on velvollisuus huolehtia mahdollisimman hyvin koulutuksensa ja työnantajansa ohjeiden mukaisesti omasta turvallisuudestaan ja terveydestään sekä myös muiden turvallisuudesta ja terveydestä, jos hänen työskentelynsä vaikuttaa heihin.

                  5.

                  Työnantajan on luotava sellainen ympäristö, jossa työntekijät ja heidän edustajansa osallistuvat työterveyttä ja työturvallisuutta koskevien toimintaperiaatteiden ja -käytäntöjen kehittämiseen.

                  6.

                  Sopimuksen 5–10 lausekkeessa esitettyjen erityisten ennaltaehkäisevien toimien periaatteen lähtökohtana on, ettei koskaan voida olettaa, ettei riskejä ole olemassa. Sovelletaan direktiivin 89/391/ETY 6 artiklan ja direktiivin 2000/54/EY 3, 5 ja 6 artiklan mukaista yleisten ehkäisevien periaatteiden hierarkiaa.

                  7.

                  Työntekijöiden edustajien ja työnantajien on asianmukaisella tasolla tehtävä yhteistyötä riskien poistamiseksi ja ehkäisemiseksi, työntekijöiden terveyden ja turvallisuuden suojelemiseksi ja turvallisen työympäristön luomiseksi, mukaan luettuna kuuleminen turvallisten työvälineiden valinnasta ja käytöstä, sekä sen selvittämiseksi, miten koulutus, tiedotus ja tietoisuuden lisäämiseen liittyvät toimet olisi paras toteuttaa.

                  8.

                  Toiminta on toteutettava kansallisen lainsäädännön ja/tai kansallisten työehtosopimusten mukaista tiedottamis- ja kuulemismenettelyä noudattaen.

                  9.

                  Tietoisuuden lisäämiseen tähtäävien toimien tehokkuus edellyttää työnantajilta, työntekijöiltä ja heidän edustajiltaan yhteisten velvollisuuksien täyttämistä.

                  10.

                  Mahdollisimman turvallisen työpaikan aikaansaamiseen tarvitaan suunnittelua, tietoisuuden lisäämistä, tiedotusta, koulutusta, ehkäisemistä ja seurantaa koskevien toimenpiteiden yhdistelmää.

                  11.

                  Edistetään syyllistämätöntä toimintakulttuuria. Vaaratilanteiden raportoinnissa käytettävissä menettelyissä olisi keskityttävä järjestelmätekijöihin yksittäisten virheiden sijaan. Hyväksyttävänä menettelynä olisi pidettävä järjestelmällistä raportointia.

         5 lauseke:   Riskinarviointi

                  1.

                  Riskinarviointimenettelyissä on noudatettava direktiivin 2000/54/EY 3 ja 6 artiklaa sekä direktiivin 89/391/ETY 6 ja 9 artiklaa.

                  2.

                  Riskinarviointiin on sisällytettävä altistumisen määritys, siinä on tunnustettava hyvin resursoidun ja organisoidun työympäristön merkitys, ja sen on katettava kaikki tilanteet, joissa voi sattua tapaturma tai joihin liittyy verta tai muuta mahdollisesti tartuntavaarallista ainesta.

                  3.

                  Riskinarvioinnissa on otettava huomioon teknologia, työn organisointi, työolot, pätevyystasot, työhön liittyvät psykososiaaliset tekijät ja työympäristöön liittyvien tekijöiden vaikutukset. Näin voidaan

                              —

                              selvittää, miten altistuminen voitaisiin välttää

                              —

                              harkita vaihtoehtoisia järjestelmiä.

         6 lauseke:   Poistaminen, ehkäiseminen ja suojelu

                  1.

                  Jos riskinarvioinnin tulosten perusteella havaitaan terävän instrumentin aiheuttaman tapaturman ja/tai infektion vaara, työntekijöiden altistuminen sille on poistettava seuraavilla toimenpiteillä (joita ei ole välttämättä toteutettava tässä järjestyksessä):

                              —

                              Määritellään ja pannaan täytäntöön turvalliset menettelyt terävien lääketieteellisten instrumenttien käyttöä sekä niiden ja kontaminoituneen jätteen hävittämistä varten. Menettelyjä on tarkasteltava säännöllisesti uudelleen, ja ne on sisällytettävä erottamattomaksi osaksi toimenpiteitä, jotka koskevat työntekijöille tiedottamista ja heille annettavaa 8 lausekkeessa tarkoitettua koulutusta.

                              —

                              Luovutaan terävien instrumenttien tarpeettomasta käytöstä menettelytapoja muuttamalla ja riskinarvioinnin tulosten perusteella sekä ottamalla käyttöön lääketieteellisiä instrumentteja, joissa on sisäänrakennettuja turvallisuusteknisiä suojamekanismeja.

                              —

                              Kielletään välittömästi neulojen laittaminen takaisin neulansuojukseen.

                  2.

                  Kulloisenkin toiminnan ja riskinarvioinnin mukaan on altistumisriski vähennettävä mahdollisimman matalalle tasolle, jotta asianomaisten työntekijöiden turvallisuutta ja terveyttä voidaan suojella asianmukaisella tavalla. Riskinarvioinnin tulosten perusteella on toteutettava seuraavat toimenpiteet:

                              —

                              Otetaan käyttöön tehokkaat hävittämismenettelyt ja sijoitetaan selvästi merkityt ja teknisesti turvalliset säiliöt kertakäyttöisten terävien instrumenttien ja injektointi-instrumenttien hävittämistä varten mahdollisimman lähelle arvioituja tiloja, joissa käytetään tai säilytetään teräviä instrumentteja.

                              —

                              Ehkäistään tartuntavaaraa ottamalla käyttöön turvalliset työskentelymenetelmät seuraavien avulla:

                                          a.

                                          Kehitetään sellainen yhtenäinen ja kattava ehkäisypolitiikka, joka kattaa teknologian, työn organisoinnin, työolot, työhön liittyvät psykososiaaliset tekijät sekä työympäristöön liittyvien tekijöiden vaikutukset.

                                          b.

                                          Annetaan koulutusta.

                                          c.

                                          Suoritetaan terveystarkastuksia direktiivin 2000/54/EY 14 artiklan mukaisesti.

                              —

                              Käytetään henkilönsuojaimia.

                  3.

                  Jos 5 lausekkeessa tarkoitettu arviointi osoittaa työntekijöiden turvallisuuden ja terveyden vaarantuvan sen vuoksi, että he altistuvat sellaisille biologisille tekijöille, joihin on olemassa tehokkaita rokotteita, työntekijöille on tarjottava mahdollisuus rokotukseen.

                  4.

                  Rokotus ja mahdollisesti tarvittava uusintarokotus on annettava ja rokotetyypistä päättäminen on tehtävä kansallisen lainsäädännön ja/tai käytännön mukaisesti.

                              —

                              Työntekijöille on annettava tietoa sekä rokottamisen että rokottamatta jättämisen eduista ja haitoista.

                              —

                              Rokotus on tarjottava maksutta kaikille työntekijöille ja opiskelijoille, jotka suorittavat terveydenhuollon ja siihen liittyviä tehtäviä työpaikalla.

         7 lauseke:   Tiedottaminen ja tietoisuuden lisääminen

      Koska teräviä instrumentteja pidetään direktiivissä 89/655/ETY (8) tarkoitettuina työvälineinä, työnantajan on toteutettava seuraavat aiheelliset toimenpiteet sen lisäksi, että työntekijöille annetaan tietoa ja kirjallisia ohjeita kyseisen direktiivin 6 artiklan mukaisesti:

                  —

                  Tuodaan eri riskit esiin.

                  —

                  Annetaan voimassa olevaan lainsäädäntöön liittyviä ohjeita.

                  —

                  Edistetään hyviä toimintatapoja, jotka liittyvät vaaratilanteiden ja tapaturmien ehkäisemiseen ja kirjaamiseen.

                  —

                  Lisätään riskitietoisuutta kehittämällä toimia ja tiedotusmateriaalia yhteistyössä edustavien ammattiliittojen ja/tai työntekijöiden edustajien kanssa.

                  —

                  Annetaan tietoja käytettävissä olevista tukiohjelmista.

         8 lauseke:   Koulutus

      Direktiivin 2000/54/EY 9 artiklassa säädettyjen toimenpiteiden lisäksi on järjestettävä asianmukaista koulutusta, joka koskee terävien instrumenttien aiheuttamiin tapaturmiin liittyviä toimintaperiaatteita ja menettelyitä ja jossa käsitellään muiden muassa seuraavia aiheita:

                  —

                  suojamekanismeilla varustettujen terävien lääketieteellisten instrumenttien oikea käyttö,

                  —

                  uusien ja tilapäisten työntekijöiden perehdyttäminen,

                  —

                  verelle ja muille fysiologisille nesteille altistumiseen liittyvä riski,

                  —

                  ennalta ehkäisevät toimenpiteet, kuten vakiovarotoimet, turvalliset työjärjestelmät, asianmukaiset käyttö- ja hävittämismenetelmät sekä rokotusten merkitys työpaikoilla käytettävien menettelyjen mukaisesti,

                  —

                  raportointi-, reagointi- ja seurantamenettelyt ja niiden merkitys,

                  —

                  toimenpiteet tapaturman sattuessa.

            Työnantajien on järjestettävä ja tarjottava koulutusta, joka on työntekijöille pakollista. Työnantajien on annettava työntekijöille mahdollisuus osallistua pakolliseen koulutukseen. Koulutusta on järjestettävä säännöllisesti ottaen huomioon seurannan tulokset, ajantasaistamistoimenpiteet ja saavutetut parannukset.

         9 lauseke:   Ilmoittamismenettelyt

                  1.

                  Tähän kuuluu voimassa olevien ilmoittamismenettelyjen tarkistaminen yhdessä työntekijöiden työsuojeluedustajien ja/tai työnantajien ja työntekijöiden asianmukaisten edustajien kanssa. Ilmoittamismenettelyihin olisi sisällyttävä paikallisia, kansallisia ja Euroopan laajuisia järjestelmiä.

                  2.

                  Työntekijöiden on välittömästi ilmoitettava työnantajalle ja/tai esimiehelle ja/tai työturvallisuudesta ja -terveydestä vastuussa olevalle henkilölle jokaisesta tapaturmasta tai vaaratilanteesta, johon liittyy terävä instrumentti.

         10 lauseke:   Reagointi ja jatkotoimet

      Terävän instrumentin aiheuttaman tapaturman varalta on oltava käytössä toimintaperiaatteet ja menettelyt. Ne on saatettava kaikkien työntekijöiden tietoon. Niiden olisi oltava tapauksen mukaan Euroopan tason, kansallisen tai alueellisen lainsäädännön ja työehtosopimusten mukaisia.
      On toteutettava erityisesti seuraavat toimenpiteet:

                  —

                  Työnantaja huolehtii ensiavun antamisesta loukkaantuneelle työntekijälle mukaan luettuina altistumisen jälkeinen estolääkitys ja tarvittavat lääketieteelliset testit lääketieteellisten syiden niin vaatiessa sekä asianmukaiset terveystarkastukset 6 lausekkeen 2 kohdan c alakohdan mukaisesti.

                  —

                  Työnantaja selvittää tapaturman tai vaaratilanteen syyt ja vallinneet olosuhteet, kirjaa tapaturman tai vaaratilanteen ja ryhtyy tapauksen mukaan tarvittaviin toimenpiteisiin. Työntekijän on annettava asiaan liittyvät tiedot asianmukaisena ajankohtana, jotta tapaturman tai vaaratilanteen tiedot saadaan koottua.

                  —

                  Työnantajan on tapaturman sattuessa harkittava seuraavia toimenpiteitä, mukaan luettuna työntekijöille tarvittaessa annettava neuvonta sekä taattu lääketieteellinen hoito. Kuntoutus, työsuhteen jatkaminen ja mahdollisuus korvaukseen on järjestettävä kansallisten ja/tai alakohtaisten sopimusten tai lainsäädännön mukaisesti.

            Tapaturmaan, diagnoosiin ja hoitoon liittyvä luottamuksellisuus on ehdottomasti varmistettava.

         11 lauseke:   Täytäntöönpano

      Tämä sopimus ei rajoita sellaisten nykyisten tai tulevien kansallisten ja yhteisön (9) määräysten soveltamista, jotka antavat työntekijöille sopimuksen määräyksiä paremman suojan terävien lääketieteellisten instrumenttien aiheuttamilta tapaturmilta.
      Allekirjoittajaosapuolet pyytävät komissiota toimittamaan tämän puitesopimuksen neuvoston käsiteltäväksi, jotta se vahvistaisi päätöksellä tämän sopimuksen sitovuuden kaikissa Euroopan unionin jäsenvaltioissa.
      Jos sopimus pannaan täytäntöön neuvoston päätöksellä Euroopan tasolla, komissio voi osoittaa tämän sopimuksen tulkintaa koskevat kysymykset allekirjoittajaosapuolille lausunnon antamista varten, sanotun kuitenkaan rajoittamatta komission, kansallisten tuomioistuinten ja Euroopan unionin tuomioistuimen tehtäviä.
      Allekirjoittajaosapuolet tarkastelevat tämän sopimuksen soveltamista uudelleen viiden vuoden kuluttua neuvoston päätöksestä, jos joku tämän sopimuksen osapuolista sitä pyytää.

         Brysselissä 17 päivänä heinäkuuta 2009.

            EPSUn puolesta
            Karen JENNINGS

            HOSPEEMin puolesta
            Godfrey PERERA

         (1)  Numerointi muuttunut: Euroopan unionin toiminnasta tehdyn sopimuksen 154 artikla ja 155 artiklan 2 kohta.

         (2)  EYVL L 183, 29.6.1989, s. 1.

         (3)  EYVL L 393, 30.12.1990, s. 13. Myöhemmin direktiivi on kodifioitu direktiiviksi 2009/104/EY (EUVL L 260, 3.10.2009, s. 5).

         (4)  EYVL L 262, 17.10.2000, s. 21.

         (5)  KOM(2007) 62 lopullinen, 21.2.2007.

         (6)  EYVL L 80, 23.3.2002, s. 29.

         (7)  EYVL L 206, 29.7.1991, s. 19.

         (8)  Myöhemmin direktiivi on kodifioitu direktiiviksi 2009/104/EY.

         (9)  ”Yhteisö” on korvattu 1.12.2009 alkaen ”unionilla”.